อยากสอบถามหน่อยครับ แผลที่โดนท่อไอเสียรถ หายแล้ว สะเก็ดแผลหลุดออกหมดแล้ว แต่กลับมีตุ่มน้ำเล็กๆขึ้นมา 2-3ตุ่ม เกิดจากสาเหตุอะไรครับ
สวัสดีค่ะ แผลที่โดนท่อไอเสียรถยนต์น่าจะแผลที่เกิดจากการถูกความร้อน ซึ่งแบ่งได้เป็น 3 ระดับขึ้นกับความรุนแรง กรณีนี้ที่เป็นไม่มาก หายเอง น่าจะเป็นแผลพุพองแค่ผิวหนังชั้นตื้นๆแต่หากเริ่มมีตุ่มน้ำใสขึ้นและเจ็บที่แผลด้วย อาจจะเป็นแผลไฟไหม้ระดับสองได้ ซึ่งแผลไฟไหม้ระดับสองคือเกิดการไหม้ขึ้นที่ชั้นหนังกำพร้าตลอดทั้งชั้น (ทั้งชั้นผิวนอกและชั้นในสุด) และหนังแท้ส่วนที่อยู่ตื้น ๆ (ใต้หนังกำพร้า) จึงหายได้เร็วและไม่เกิดเป็นแผลเป็นเช่นกัน ยกเว้นถ้ามีการติดเชื้อ แผลก็อาจมีหนองให้เห็น แดงมาก เจ็บปวดมาก มีไข้ร่วมด้วยการดูแลตัวเองเบื้องต้น ไม่ควรใช้น้ำแข็งหรือน้ำเย็นจัดประคบ เพราะอาจทำให้บาดแผลลึกมากขึ้นได้ ล้างแผลด้วยน้ำเปล่าอุณหภูมิปกติ ใช้ผ้าสะอาดปิด ทำแผลด้วยอุปกรณ์ทำแผลพิเศษที่มีวัสดุปิดแผลสำหรับแผลไฟไหม้โดยเฉพาะ ใช้ยาฆ่าเชื้อทาบางๆเฉพาะที่ ที่นิยมใช้กันคือ 1% ซิลเวอร์ซัลฟาไดอะซีนค่ะแนะนำไปพบแพทย์เพื่อประเมินแผลว่าเป็นระดับใดมากน้อยแค่ไหน ถ้าเป็นพื้นที่กว้าง แผลดูมีการติดเชื้อ อาจต้องนอนรพ.เพื่อทำแผลและให้ยาฆ่าเชื้อค่ะ